**სარჩევი**

**1.** მიზანი

* 1. ტენდერის პროცესში მონაწილე კომპანიები
  2. ტენდერის პროცესის მიმდინარეობა და ვადები
  3. წესები და კითხვები

1. **შემოთავაზება**
2. **კრიტერიუმები**
   1. მომსახურების ფასი

შემადგენელი ნაწილები და ტექნიკური მახასიათებლები

* 1. გარანტია
  2. მოწოდების ვადა
  3. გადახდის პირობა

1. **ჯარიმები**
2. **სხვა**
   1. კონფიდენციალურობა
3. **დანართი**
   1. **1. მიზანი**

წინამდებარე დოკუმენტის მიზანია, პრეტენდენტს განუმარტოს შპს “გრინ ვოში”-ს ავტოსამრეცხაოს ტექნიკის შესყიდვაზე მოთხოვნები და პირობები და საშუალება მისცეს, სრულად წარმოადგინოს სატენდერო წინადადება.

შპს “გრინ ვოში” კომპანიებს (შემდგომ – პრეტენდენტი) სთავაზობს შეთავაზების წარმოდგენას შპს “გრინ ვოში”-სთვის თვითმომსახურების ავტო სამრეცხაოს აღჭურვილობისა და აქსესუარების მიწოდებაზე.

შერჩეულ პრეტენდენტ/ებ/თან გაფორმდება ხელშეკრულება.

* 1. **შერჩევის პროცესში მონაწილე კომპანიები**

ტენდერში მონაწილეობა შეუძლიათ საქართველოს ბაზარზე წარმოდგენილ კომპანიებს და ინდ. მეწარმეებს, რომელთაც :

* გააჩნიათ ამ სფეროში მუშაობის მინიმუმ სამი წლის გამოცდილება.
* გაყიდული და დამონტაჟებული აქვთ მინიმუმ ორი თვითმომსახურების სამრეცხაოს აღჭურვილობა
* აქვთ მარაგნაწილების საწყობი და ყავთ მომსახურების ჯგუფი
  1. **შერჩევის პროცესის მიმდინარეობა**

შერჩევის პროცესი ჩატარდება შემდეგი სქემით:

* პრეტენდენტებმა სატენდერო წინადადება უნდა წარმოადგინონ არა უგვიანეს 25 იანვრისა
* შპს “გრინ ვოში” განიხილავს შემოსულ სატენდერო წინადადებებს და ახდენს პრეტენდენტის შეფასებას და შერჩევას წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში შერჩეულ პრეტენდენტთან ჩატარდება დამატებითი მოლაპარაკებები.
* საბოლოო ეტაპზე მოხდება პრეტენდენტ/ებ/ის შერჩევა და გაფორმდება ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . . . . . . . . . . . . . 11.01.2019

სატენდერო წინადადებების მიღება . . . . . . . . . . . . . . . . . . . . . . . . . . . . . . .25.01.2019

გამარჯვებული პრეტენდენტ/ებ/ის შერჩევა და შეტყობინების გაგზავნა. . . 29.01.2019

შპს “გრინ ვოში” იტოვებს უფლებას ტენდერის მიმდინარეობის ნებისმიერ ეტაპზე შეაჩეროს ტენდერი, არ გააგრძელოს ტენდერი, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე.

ტენდერის შეჩერების/ შეწყვეტის შესახებ პრეტენდენტებს ეცნობებათ მათ მიერ მითითებულ საკონტაქტო მისამართებზე.

ტენდერის შეჩერება ან/და შეწყვეტა არ გამოიწვევს რაიმე სახის, მათ შორის ფინანასური პასუხისმგებლობის დაკისრებას შპს “გრინ ვოშის” მიმართ.

შპს “გრინ ვოში” იტოვებს უფლებას კონტრაქტის ხელმოწერამდე გააფართოვოს ან შეცვალოს თავისი მოთხოვნები მისაწოდებელ პროდუქციასთან დაკავშირებით, რის შესახებაც წინასწარ წერილობით ეცნობება შერჩეულ პრეტენდენტს.

* 1. **წესები და კითხვები**
     + ტენდერში მონაწილე პრეტენდენტის მიერ წარმოდგენილი სატენდერო წინადადება ძალაში უნდა იყოს **1 წლის განმავლობაში.**
     + ტენდერი ჩატარდება 1ლოტად:
     + თვითმომსახურების ავტო-სამრეცხაოს დანადგარების და აქსესუარების შეძენაზე

პრეტენდენტი პასუხისმგებელია შერჩევის პროცესის დასრულებამდე შეინარჩუნოს მათ მიერ მოწოდებული შემოთავაზების კონფიდენციალურობა.

პრეტენდენტის მიერ სატანდერო წინადადება შპს “გრინ ვოშის” ეგზავნება ელექტრონული ფოსტის, შემდეგ მისამართზე:

tenders@gwg.ge

კითხვების არსებობის შემთხვევაში გთხოვთ დაგვიკავშირდეთ ელ. ფოსტის შემდეგ მისამართზე tenders@gwg.ge

გთხოვთ შემოთავაზებაში სრულად შეავსოთ ყველა დანართი და დაურთოთ შესაბამისი ფოტოსურათები.

1. **შემოთავაზება**

შერჩევა ტარდება: შპს “გრინ ვოშის” ტექნიკით მომარაგებაზე, ერთ ლოტად, დანართი 1 -ით განსაზღვრული სპეციფიკაციების მიხედვით.

შემოთავაზება უნდა მოიცავდეს:

1. სრულყოფილად შევსებულ დანართებს;
2. ანგარიშსწორების პირობებს;
3. შეკვეთის განხორციელებიდან მიწოდების ვადებს;
4. ბრენდს;
5. მოდელს;
6. გარანტიას;
7. ფოტოებს.
8. **კრიტერიუმები და საკვალიფიკაციო მოთხოვნები**

**პრეტენდენტ/ებ/ი შეფასდებიან შემდეგი კრიტერიუმების მიხედვით:**

* შემადგენელი ნაწილები და ტექნიკური მახასიათებლები
* მომსახურების ფასი
* გარანტია
* მოწოდების ვადა
* გადახდის პირობა

შერჩეული პრეტენდენტ/ებ/ი ვალდებულია წარმოადგინოს შემდეგი დოკუმენტაცია:

1. ამონაწერი სამეწარმეო და არასამეწარმეო (არაკომერციული) იურიდიული პირების რეესტრიდან;
2. ცნობა საგადასახადო ორგანოებიდან ბიუჯეტის წინაშე დავალიანების არ არსებობის შესახებ;

დოკუმენტაციის მომზადების თარიღი წინ არ უნდა უსწრებდეს, დოკუმენტების წარდგენის მოთხოვნას 5 კალენდარულ დღეზე მეტი ვადით;

შპს “გრინ ვოშის” საკვალიფიკაციო დოკუმენტაციაში არსებულ ინფორმაციაზე დაყრდნობით უფლებამოსილია მოახდინოს შერჩეული პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. საგადასახადო ორგანოების მიერ პრეტენდენტის ქონებზე დადებულია საგადასახადო გირავნობა/იპოთეკა;
3. რეგისტრირებულია ყადაღა პრეტენდენტის ქონებაზე;
4. დაწყებულია პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება.
5. **პასუხიმგებლობა**

ტენდერში გამარჯვებულ პრეტენდენტთან დაიდება ხელშეკრულება, რომლის ერთერთი მუხლი ჩამოყალიბდება შემდეგი რედაქციით:

„ მიმწოდებელს შეკვეთის მიწოდების ვადების დარღვევისთვის მომწოდებელს შპს “გრინ ვოშის” სასარგებლოდ დაეკისრება პირგასამტეხლო – განხორციელებული შეკვეთის ღირებულების 1%–ის ( ერთი პროცენტის) ოდენობით ყოველი სრული და არასრული ვადაგადაცილებული დღისათვის.“

1. **სხვა**
   1. კონფიდენციალობა

შერჩევის პროცესის მსვლელობის დროს პრეტენდენტ/ებ/ს უფლება აქვთ მოითხოვონ მათთვის საჭირო ინფორმაცია. პრეტენდენტი პასუხისმგებელია შპს “გრინ ვოშის” მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ მიუხედავად ტენდერის შედეგებისა.

კომპანიამ სატენდერო წინადადებასთან ერთად უნდა გამოაგზავნოს შევსებული და შესაბამისი უფლებამოსილი პიროვნების მიერ ხელმოწერილი შეთანხმება კონფიდენციალურობაზე.

1. **დანართი**

დანართში წარმოდგენილია სატენდერო პაკეტის შემდეგი სახის დოკუმენტაცია :

* **დანართი 1 (დეტალური აღწერა)**
* **დანართი 2 (ფასების სააპლიკაციო ფორმა)**
* **დანართი 3 (ტექნიკური სპეციფიკაციები, შესავსები დანართი)**
* **შეთანხმება კონფიდენციალურობაზე**
* **ინფორმაცია პრეტენდენტის შესახებ**